《次韵万益谦 其一》
明代·龚敩

半载飘蓬两鬓华，又惊春信入梅花。昔贪朝市风云阔，今爱山林岁月赊。

纵步且须留谢屐，倦游何必怨张槎。劳君故有诗相寄，随意行吟到水涯。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。